[]

[]

ข้อมูลสรุป (Executive Summary)

ในปี 2554

1.  บริษัทฯ
    ได้มุ่งหน้าสู่ธุรกิจเครื่องสำอางและผลิตภัณฑ์เกี่ยวกับความงามอย่างเต็มตัวต่อเนื่องจากปีก่อนหน้า
    และจากกระแสของแฟชั่นเกาหลีรวมทั้งแนวโน้มของผู้บริโภคที่ดูแลตนเองในเรื่องความงามมากขึ้น
    บริษัทฯจึง มีการขยายงานในกลุ่มธุรกิจเครื่องสำอางนำเข้าจากประเทศเกาหลีและ
    ประเทศในแถบเอเชียอย่างเต็มที่
    ซึ่งก็ทำให้บริษัทมีผลประกอบการที่ดีขึ้นและเพิ่มขึ้นมาโดยตลอดทุกๆ ไตรมาส
    แม้ว่าในไตรมาสสุดท้ายบริษัทจะได้รับผลกระทบจากอุทกภัยบ้างก็ตาม

บริษัทฯ
ประกอบธุรกิจนำเข้าและจัดจำหน่ายเครื่องสำอางหลากหลายแบรนด์และอุปกรณ์เสริมความงามต่างๆ
จากประเทศแถบเอเชีย โดยกระจายสินค้าไปยังร้านค้าเครื่องสำอางรายใหญ่และรายย่อย, ร้านค้า
KARMARTS และห้างสรรพสินค้าต่างๆ ทั่วประเทศ

ผลิตภัณฑ์ KARMARTS นั้นประกอบไปด้วย กลุ่มเครื่องสำอาง กลุ่มสินค้าอุปโภค
กลุ่มอุปกรณ์ตกแต่งร้านค้า บริษัทฯ
มิได้เป็นเพียงผู้นำเข้าแบรนด์สินค้าที่มีการทำตลาดอยู่แล้วในต่างประเทศเท่านั้นบริษัทยังมีเฮ้าส์แบรนด์
เช่น CATHY CHOO, CATHY DOLL เป็นต้น
บริษัทยังได้มีทีมพัฒนาผลิตภัณฑ์ของบริษัทที่ทำงานร่วมกันกับคู่ค้าที่เป็นพันธมิตรในประเทศเกาหลี
เพื่อทำการพัฒนาสินค้าใหม่ๆ ให้ก้าวทันนวัตกรรมของโลก

2. บริษัทฯ ยังคงจำหน่ายรถยนต์ที่ใช้ก๊าซธรรมชาติ (NGV) เป็นรถยนต์โดยสารขนาดเล็ก
ภายใต้เครื่องหมายการค้า “Higer” เพื่อตอบสนองความต้องการของกลุ่มลูกค้ารถยนต์ (NGV)
สาธารณะ บริษัทฯ มีศูนย์บริการหลังการขาย เมื่อรถโดยสารมีปัญหา
มีศูนย์รวมอะไหล่รถโดยสารมากพอต่อความต้องการของลูกค้า เพื่อบริการลูกค้าได้รวดเร็ว

3. บริษัทฯ ได้นำพื้นที่ของบริษัทบางส่วน ให้บริการคลังสินค้าและลอจิสติกส์แบบครบวงจร
ภายใต้ชื่อการค้า “EDC” (EASTERN DISTRIBUTION CENTER)
พร้อมทั้งระบบการจัดการและอุปกรณ์ครบครันสำหรับบริการฝากวัตถุดิบและสินค้า
พร้อมกับระบบบริการขนส่งให้แก่โรงงานผู้ผลิตในระบบทันเวลาพอดี
รวมถึงการให้บริการด้านการขนส่งและกระจายสินค้าให้ทุกแห่งทั่วประเทศรายได้จากการให้เช่าและบริการคลังสินค้าในปี
2554 เพิ่มขึ้นอย่างต่อเนื่อง

4. การวิจัยและการพัฒนา

บริษัทฯ ไม่มีการวิจัยและพัฒนา

6. โครงการในอนาคต

ธุรกิจเครื่องสำอางและผลิตภัณฑ์เสริมความงามที่ได้เริ่มในปี 2554 นั้นบริษัทฯ เน้นการสร้างแบรนด์
KARMARTS
ให้แข็งแกร่งพร้อมกับเน้นความรวดเร็วในการนำสินค้าที่เหมาะสมกับตลาดและทันกับกระแสความนิยมในแต่ละช่วงเวลามาจำหน่าย
และในปี 2555 บริษัทฯ วางแผนการเพิ่มเฮ้าส์แบรนด์ของบริษัทเองได้แก่ CATHY DOLL,
BABYBLINK
โดยการสั่งผลิตสินค้าจากโรงงานในต่างประเทศที่ได้มาตรฐานเทียบเท่าแบรนด์ชั้นนำของโลก
ซึ่งมีโครงการจะแตกประเภทสินค้าของแบรนด์นี้ให้หลากหลายมากขึ้นและสร้างแบรนด์ในเป็นที่รู้จักอย่างแพร่หลาย

นอกจากนี้บริษัทฯ มุ่งเน้นการวางแผนขยายประเภทสินค้าเพิ่มเติม อาทิเช่น อาหารเสริม,
อุปกรณ์เสริมความงาม, ขนม เป็นต้น เพื่อให้สอดคล้องกับช่องทางการตลาดที่บริษัทฯ
ได้สร้างไว้ทั่วประเทศ

ในเรื่องของช่องการจัดจำหน่ายนั้น บริษัทฯ
มุ่งขยายช่องทางการจัดจำหน่ายสินค้าให้หลากหลายช่องทางมากขึ้นโดยเริ่มจากการขยายช่องทางค้าปลีกโมเดิร์นเทรด
เพื่อตอบสนองความต้องการของผู้บริโภคได้อย่างทั่วถึง อีกทั้งบริษัทฯ
ยังได้เพิ่มช่องทางการจำหน่ายผ่านช่องทางค้าปลีกร้าน KARMARTS
โดยการสนับสนุนทั้งกลุ่มตัวแทนจำหน่ายเดิมและผู้ประกอบการรายใหม่เปิดร้านค้าปลีก ภายใต้ชื่อร้าน
KARMARTS ซึ่งถูกออกแบบและตกแต่งภายใต้มาตรฐานเดียวกัน
อีกทั้งยังมีการใช้ระบบขายหน้าร้านเดียวกันทุกสาขาเพื่อเป็นประโยชน์ในการทำตลาดต่อไปในอนาคต
ปัจจุบันมีสาขาทั้งสิ้นกว่า 30 แห่งและ ภายในปี 2555 นั้น บริษัทฯ ตั้งเป้าขยายสาขา KARMARTS
SHOP เป็น 100 สาขา

นอกจากช่องทางภายในประเทศแล้วบริษัทฯ
ได้ศึกษาและวางแผนการขยายตลาดในบางรายการสินค้าไปยังช่องทางต่างประเทศ
โดยเน้นประเทศในแถบเอเชีย เพื่อเป็นการสร้างฐานช่องทางกระจายสินค้าให้แพร่ขยายในวงกว้าง
และเพื่อประโยชน์ในการสร้างเฮ้าส์แบรนด์ของบริษัทฯ อีกด้วย

สำหรับส่วนงานภายใน บริษัทฯ
วางแผนเร่งการสร้างระบบภายในองค์กรอย่างเป็นมาตรฐานและเหมาะสมกับธุรกิจใหม่ที่กำลังขยายตัว
โดยเฉพาะส่วนสำคัญต่างๆ เช่น การจัดหาสินค้าใหม่ให้ทันความต้องการและกระแสของตลาด,
การเร่งออกแบบผลิตภัณฑ์ใหม่ ภายใต้แบรนด์ของบริษัทฯ เอง,
การวางแผนการประชาสัมพันธ์บริษัทฯ และตัวสินค้าให้เป็นที่รู้จักในวงกว้าง,
การจัดระบบคลังสินค้าและการกระจายสินค้าใหม่ , การสรรหาบุคคลากรที่มีความรู้ความสามารถ
เป็นต้น